CELEX: 62021TN0606
Language: da
Date: 2021-09-20 00:00:00
Title: Sag T-606/21: Sag anlagt den 20. september 2021 — TestBioTech mod Kommissionen

22.11.2021   
            
            
               DA
            
            
               Den Europæiske Unions Tidende
            
            
               C 471/53
            
         
      Sag anlagt den 20. september 2021 — TestBioTech mod Kommissionen
      (Sag T-606/21)
      (2021/C 471/75)
      Processprog: engelsk
      
         Parter
      
      
         Sagsøger: TestBioTech eV (München, Tyskland) (ved advokat K. Smith)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Annullation af Kommissionens afgørelse af 8. juli 2021 om afslag på at tilbagekalde eller ændre Kommissionens gennemførelsesafgørelse (EU) 2021/66 (1), hvorved Monsanto Europe SA i henhold til forordningen om genetisk modificerede fødevarer (2) fik tilladelse til at markedsføre den genetisk modificerede MON 87751 × MON 87701 × MON 87708 × MON 89788-sojabønne og dens underkombinationer i EU.
               
            
                  —
               
               
                  Der træffes sådanne yderligere foranstaltninger, som findes påkrævede.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat to anbringender.
      
                  1.
               
               
                  Første anbringende om, at Kommissionen anlagde et åbenbart urigtigt skøn, eftersom den undlod helt eller i tilstrækkelig grad at tage hensyn til genakkumulationens potentielle virkning på genudtrykket i forbindelse med anvendelse af herbicider og/eller undlod at kræve, at der blev foretaget en passende vurdering under naturlige forhold med gentagen og/eller kraftig anvendelse af de to herbicider, som den genetisk modificerede sojabønne er tolerant over for.
               
            
                  2.
               
               
                  Andet anbringende om, at Kommissionen anlagde et åbenbart urigtigt skøn, eftersom den undlod helt eller i tilstrækkelig grad at tage hensyn til den genetisk modificerede sojabønnes mulige toksicitet, immunogenitet og/eller allergifremkaldende egenskaber som følge af synergetiske virkninger mellem de proteiner, som den er genetisk modificeret til at udtrykke, naturligt forekommende proteasehæmmere i sojabønner, eksponering for herbicid og/eller herbicidrester ved høsttid og/eller undlod at kræve, at der blev foretaget fodringsforsøg med stablet.
               
            
         (1)  EUT 2021, L 26, s. 44.
      
      
         (2)  Europa-Parlamentets og Rådets forordning (EF) nr. 1829/2003 af 22.9.2003 om genetisk modificerede fødevarer og foderstoffer (EUT 2003, L 268, s. 1).